2017. 12. 19.

Karcagi Tankerületi Központ

KUNHEGYESI ÁLTALÁNOS ISKOLA ÉS ALPFOKÚ MŰVÉSZETI ISKOLA

Sajtóközlemény

a kunhegyesi általános iskola és alapfokú művészeti iskolában megtartott projektnyitó rendezvényről

Az *„Állami fenntartású köznevelési intézmények tanulást segítő tereinek infrastrukturális fejlesztése”* című, *EFOP-4.1.3-17* kódszámú pályázati program keretében a Karcagi Tankerületi Központ *„Kunhegyesi Általános Iskola és Alapfokú Művészeti Iskola tanulói környezetének infrastrukturális megújulása”* című, *EFOP-4.1.3-17-2017-00301* azonosító számú projektjének projektnyitó rendezvényére került sor 2017. december 18. napján.

A Karcagi Tankerületi Központ fenntartásában lévő Kunhegyesi Általános Iskola és Alapfokú Művészeti Iskola székhelyintézményének infrastrukturális fejlesztésére 150 000 000,- Ft vissza nem térítendő támogatásban részesült, mely az Európai Regionális Fejlesztési Alapból és hazai költségvetési előirányzatból finanszírozott. A projekt fizikai megvalósítása 2017. november 01. napjával indult, és 2018. október 31. napjáig tart.

Az infrastrukturális fejlesztésre irányuló projekt keretében megvalósul az intézmény tornatermi és kiszolgáló helyiségei épületrész teljes felújítása:

* az épület nyílászáróinak, üvegfelületeinek cseréje, homlokzat hőszigetelése
* öltözők, vizesblokkok felújítása, padlóburkolatok cseréje
* fűtéskorszerűsítés, elektromos hálózat korszerűsítése.

Az alsós és felsős épületekben sor kerül a padlóburkolatok cseréjére. Kialakításra kerül nyelvi szaktanterem, és egyéni, vagy csoportos foglalkozásra alkalmas fejlesztő terem.

Az épületfejlesztéshez eszközfejlesztés is társul, amely a bútorzatra, valamint a tanulási-tanítási folyamatot segítő tanulói és tanári eszközökre terjed ki.

Az intézmény a projekt befejezésekor módszertani megújulást támogató, hatékony pedagógiai eszközrendszerrel, befogadó iskolai környezettel várja a tanulókat és pedagógusokat.

A projektnyitó rendezvényt nagyszámú tanulói és szülői érdeklődés kísérte, melynek keretében a polgármesteri megnyitó után az intézmény diákjai műsorukkal ünnepi hangulatot teremtettek, majd az intézményvezető részletesen ismertette a projektet, kiemelve a fejlesztéseket és várható hatásukat.

A projektről bővebb információt az intézmény honlapján, kunhegyesisuli.hu oldalon olvashatnak.